भाजपा बोली- लगता नहीं आप आईआईटी पास हैं
An educated PM would value Sisodia, not jail him: Arvind Kejriwal,मुख्यमंत्री अरविंद केजरीवाल की ओर से प्रधानमंत्री नरेंद्र मोदी पर की गई विवादित टिप्पणी के बाद दिल्ली में भाजपा नेताओं ने तीखी प्रतिक्रिया जाहिर की है।
मुख्यमंत्री अरविंद केजरीवाल की ओर से प्रधानमंत्री नरेंद्र मोदी पर की गई विवादित टिप्पणी के बाद दिल्ली में भाजपा नेताओं ने तीखी प्रतिक्रिया जाहिर की है। सीएम केजरीवाल को सोशल मीडिया के विभिन्न प्लेटफॉर्म पर ट्रोल भी किया जाने लगा। बता दें कि केजरीवाल ने पीएम को पढ़ा-लिखा होना जरूरी कहकर बयान दिया था।
भाजपा नेता बोले- आसमान पर थूका हुआ अपने पर गिरता है
विधानसभा में नेता विपक्ष रामवीर सिंह बिधूड़ी ने कहा, कुछ तो शर्म करो केजरीवाल! जिस व्यक्तित्व का सारी दुनिया लोहा मान रही है और प्रशंसा करते नहीं थकती, उसके बारे में इस तरह की बातें करने से आपकी घटिया मानसिकता का ही पता चलता है। आसमान पर थूका हुआ अपने पर गिरता है। उन्होंने आगे कहा कि जनता जब कोरोना से मर रही थी, तब सिसोदिया के साथ शराब कारोबारियों के साथ भ्रष्टाचार करने के लिये शराब नीति बना रहे थे।
दिल्ली भाजपा अध्यक्ष वीरेंद्र सचदेवा ने ट्वीट में कहा, आप आईआईटी पास हैं, विश्वास नहीं होता। थाली बजाना कोरोना वारियर्स की सराहना के लिए था, कोरोना भगाने के लिए नहीं।
भाजपा के इन दोनों बयानों को भी पढ़िए ...
मंत्रियों की गिरफ्तारी व नोट बंदी पर कसा था तंज
दिल्ली के सीएम अरविंद केजरीवाल ने गत मंगलवार को मध्य प्रदेश में आयोजित पार्टी कार्यकर्ता सम्मेलन को संबोधित करते हुए प्रधानमंत्री नरेंद्र मोदी पर विवादित टिप्पणी की थी। केजरीवाल ने अपने दो सहकर्मियों मनीष सिसोदिया और सत्येंद्र जैन की गिरफ्तारी तथा नोट बंदी के लिए प्रधानमंत्री नरेंद्र मोदी पर तंज कसा था।
केजरीवाल ने कहा, मेरे दो शानदार मंत्रियों को गिरफ्तार कर लिया। एक सतेन्द्र जैन हैं, जिन्होंने दिल्ली की बिजली, इलाज और दवाइयां मुफ्त कर दीं तथा मोहल्ला क्लिनिक बनाए। प्रधानमंत्री ने उन्हें जेल में डाल दिया। दूसरे, मनीष सिसोदिया हैं, जिन्होंने दिल्ली में गरीबों के बच्चों को अच्छी शिक्षा दी, प्रधानमंत्री ने उनको भी जेल भेज दिया। देश के प्रधानमंत्री का पढ़ा-लिखा होना जरूरी है, क्योंकि कम पढ़े-लिखे प्रधानमंत्री को कोई भी बेवकूफ बना देगा।
AAP से जुड़ी भास्कर की ये खास खबरें भी पढ़ें...
1. मनीष सिसोदिया की रिमांड 6 मार्च तक बढ़ी:जमानत अर्जी पर फैसला 10 मार्च को, कोर्ट ने CBI से भी जवाब मांगा
दिल्ली शराब नीति केस में गिरफ्तार मनीष सिसोदिया की रिमांड दो दिन के लिए बढ़ा दी गई है। राउज एवेन्यू कोर्ट ने शनिवार को दिल्ली के पूर्व डिप्टी CM को 6 मार्च तक CBI कस्टडी पर भेज दिया। वहीं, सिसोदिया की तरफ से दाखिल जमानत याचिका पर कोर्ट 10 मार्च को फैसला सुनाएगा। पूरी खबर यहां पढ़ें...
2. मनीष सिसोदिया और सत्येंद्र जैन के इस्तीफे, CM केजरीवाल ने मंजूर किए
दिल्ली में भ्रष्टाचार के मामले में गिरफ्तार अरविंद केजरीवाल सरकार के दो मंत्रियों मनीष सिसोदिया और सत्येंद्र जैन ने मंगलवार को अपने पद से इस्तीफा दे दिया है। न्यूज एजेंसी के मुताबिक, मुख्यमंत्री केजरीवाल ने दोनों का इस्तीफा स्वीकार भी कर लिया। सिसोदिया को जहां शराब नीति केस में CBI ने 26 फरवरी को गिरफ्तार किया था, वहीं सत्येंद्र जैन मनी लॉन्ड्रिंग केस में पिछले साल 30 मई से तिहाड़ जेल में बंद हैं। पढ़ें पूरी खबर...
AAP घर-घर जाकर इस्तीफे की कहानी सुनाएगी, केजरीवाल बोले- मनीष-सत्येंद्र पर दुनिया को गर्व
दिल्ली सरकार के मंत्री रहे मनीष सिसोदिया और सत्येंद्र जैन को जेल भेजने की कहानी आम आदमी पार्टी घर-घर जाकर लोगों को सुनाएगी। मुख्यमंत्री अरविंद केजरीवाल के आवास पर हुई बैठक में 5 मार्च से कैंपेन शुरू करने का निर्णय लिया गया। इसमें लोगों को बताया जाएगा कि दिल्ली के शिक्षा और स्वास्थ्य मॉडल से परेशान होकर भाजपा ने मनीष सिसोदिया और सत्येंद्र जैन को जेल भिजवाया है। इस डोर-टु-डोर कैंपेन का नेतृत्व इलाके के विधायक करेंगे। पढ़ें पूरी खबर...